





PREKIŲ PIRKIMO-PARDAVIMO SUTARTIES SPECIALIOSIOS SĄLYGOS



	Sutarties pavadinimas
	

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Valstybės įmonė Turto bankas

	
	1.1.2. Juridinio asmens kodas
	112021042

	
	1.1.3. Adresas
	Kęstučio g. 45, Vilnius

	
	1.1.4. PVM mokėtojo kodas
	LT120210411

	
	1.1.5. Atsiskaitomoji sąskaita
	LT51 7044 0600 0044 3925

	
	1.1.6. Bankas, banko kodas
	AB SEB bankas, 70440

	
	1.1.7. Telefonas
	+37052780900

	
	1.1.8. El. paštas
	info@turtas.lt

	
	1.1.9. Šalies atstovas
	

	
	1.1.10. Atstovavimo pagrindas
	

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)


	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje numatytomis sąlygomis suteikti Pirkėjui daugiafunkcinių įrenginių su spausdinimo paslauga ir jų valdymo bei spausdinimo apskaitos programinės įrangos nuomą (toliau – Prekės).
Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	Daugiafunkcinių įrenginių su spausdinimo paslauga ir jų valdymo bei spausdinimo apskaitos programinės įrangos nuoma (Nr. nurodyti), CVP IS pirkimo ID nurodyti

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma

	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminas, kai Prekės pristatomos vienu kartu

	Tiekėjas Prekes (visą Užsakyme nurodytą Prekių kiekį) įsipareigoja pristatyti ne vėliau kaip per 30 kalendorinių dienų nuo Sutarties įsigaliojimo dienos šiais  adresais: Pirkėjo centrinę būstinę ir padalinius, pristatymo adresai įvardyti Techninėje specifikacijoje.

	4.1. Prekių pristatymo terminai, kai Prekės pristatomos dalimis
	Tiekėjas įsipareigoja pristatyti Prekes Techninėje specifikacijoje  nustatytais terminais ir sąlygomis.

	4.2. Prekių (ar jų dalies) pristatymo termino pratęsimas
	Netaikoma

	4.3. Užsakymų teikimo tvarka
	Užsakymai teikiami Tiekėjo elektroninėje sistemoje arba nurodytu elektroniniu paštu. Užsakymas laikomas gautu nedelsiant jo išsiuntimo dieną. Tačiau jei Užsakymas išsiųstas ne Pirkėjo administracijos darbo dieną arba po 17 val., jis laikomas gautu kitą Pirkėjo administracijos darbo dieną.

	4.4. Dėl minimalios užsakymo vertės / apimties
	Netaikoma

	4.5. Kartu su Prekėmis pateikiami dokumentai 
	Kartu su Prekėmis pateikiami dokumentai įvardyti Techninėje specifikacijoje. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika) Sutarčiai taikoma: Fiksuoto įkainio kainodara.

	5.2. Pradinės Sutarties vertė ir Sutarties kaina, kai taikoma fiksuoto įkainio kainodara






	Pradinės Sutarties vertė yra 50 000,00 Eur (penkiasdešimt tūkstančių eurų 00 ct) be PVM. 
PVM sudaro 10 500,00 Eur (dešimt tūkstančių penki šimtai eurų 00 ct).
Sutarties kaina yra 60 500,00 Eur (šešiasdešimt tūkstančių penki šimtai eurų 00 ct) Eur su PVM.

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Prekių įsigijimui Tiekėjo pasiūlyme nurodytais įkainiais be PVM. Pirkėjas perka Prekes pagal poreikį Sutartyje arba jos priede Nr. 2 „Tiekėjo pasiūlymas“ nurodytais įkainiais, neviršijant bendros Sutarties kainos. Sutartyje arba jos priede Nr. 2 „Tiekėjo pasiūlymas“ atskirose eilutėse nurodytas Prekių kiekis gali būti keičiamas (didėti ar mažėti).
Pirkėjas neįsipareigoja išpirkti preliminaraus Paslaugų kiekio ar bet kokios jo dalies


	5.3. Sutarties kainos / įkainių perskaičiavimas taikant peržiūros taisykles
	Sutarties įkainiai bus perskaičiuojami:
5.3.1. dėl PVM tarifo pasikeitimo;
5.3.3. dėl kainų lygio pokyčio.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM. 

Perskaičiuota Sutarties kaina / Prekių įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio

	5.3.3.1. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po ne anksčiau kaip po 24 (dvidešimt keturių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 procentus. Sutarties įkainių peržiūra atliekama ne rečiau kaip kas 24 (dvidešimt keturis) mėnesius
5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra.
5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4.  Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.
5.3.3.6. Nauja Sutarties įkainiai apskaičiuojami pagal žemiau pateiktą formulę:
, kur a –įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuotas (pakeistas) įkainis (Eur be PVM) 
k – pagal vartotojų kainų indeksą „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas ( „Vartojimo prekės ir paslaugos“).
Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekės ir paslaugos“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki keturių skaitmenų po kablelio.
5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kitą svarbią informaciją. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 30 (trisdešimt) kalendorinių dienų nuo Šalies pateikto tinkamo prašymo perskaičiuoti Sutarties įkainius gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Pirkėjas numato galimybę įsigyti Sutartimi įsigyjamų Prekių sąraše nenurodytų, tačiau su pirkimo objektu susijusių Prekių (toliau – Nenumatytos prekės) neviršijant 10 (dešimt) proc. Pradinės Sutarties vertės (jos nedidinant).
Už Nenumatytas prekes bus apmokama ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.  Nenumatytų prekių kaina su Pirkėju turi būti derinama iš anksto. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinkos kainas. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu.)

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.
Apmokėjimo sąlygos: 
1) už įvykdytus užsakymus mokama kartą per mėnesį; 
2) jeigu nenumatytos prekės įsigyjamos vadovaujantis Sutarties specialiųjų sąlygų 5.4. papunkčiu, įvykdžius užsakymą, mokama už konkretų kiekį pagal suderinta su Tiekėju kaina; 
3) Prekių perdavimo–priėmimo aktu laikoma Sąskaita.

	5.6. Avansas
	Netaikoma

	5.7. Avanso užtikrinimas
	Netaikoma 

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms nustatomas Techninėje specifikacijoje nustatytas garantinis terminas, kuris yra visą sutarties galiojimo laikotarpį. Garantinis terminas, skaičiuojamas nuo Prekių perdavimo–priėmimo akto ar Sąskaitos (kai Prekių perdavimo–priėmimo aktas nėra pasirašomas) pasirašymo dienos.

	6.2. Garantinė priežiūra
	Sutarties galiojimo metu nustačius Prekių trūkumų, Tiekėjas privalo juos pašalinti laikydamasis šios tvarkos:
6.2.1. Spausdinimo galimybė turi būti pasiekiama bet kuriuo paros metu (24/7). Gedimų registravimas vykdomas darbo dienomis nuo 7:30 val. iki 17:00 val.
6.2.2. Sutrikusi Daugiafunkcinio įrenginio veikla turi būti atkuriama ne ilgiau kaip kitą darbo dieną (NBD – ang. Next bussines day). Eksploatacinių medžiagų (dažomųjų miltelių, būgnų, nešiklių ir pan.) išnaudojimas nelaikomas sutrikimu..
6.2.3. Reakcijos laikas nuo pranešimo gavimo – ne ilgiau kaip 2 darbo valandos. Reakcijos laikas pradedamas skaičiuoti nuo automatinio pranešimo išsiuntimo arba Pirkėjo pranešimo gavimo momento (skaičiuojama nuo pirmojo pranešimo, nepriklausomai nuo pranešimo būdo).
6.2.4. Tiekėjas privalo užtikrinti, kad spausdintuve būtų ne mažesnis eksploatacinių medžiagų (išskyrus spausdinimui skirtą popierių) kiekis, nei reikalinga įrenginiui veikti 5 darbo dienas (atsižvelgiant į įrenginio naudojimo statistiką). Eksploatacinės medžiagos turi būti pristatomos ne vėliau kaip per 12 darbo valandų nuo automatinio pranešimo išsiuntimo momento. Pristatymas atliekamas Pirkėjo darbo valandomis.
6.2.5. Tiekėjas įsipareigoja paskirti atsakingą asmenį Prekių valdymui ir kokybei užtikrinti (taip pat paskirti jį pavaduojantį asmenį). Atsakingas asmuo koordinuoja bendradarbiavimą su Pirkėjo atstovais, prižiūri Prekių teikimo procesą, inicijuoja optimizavimo ir plėtros projektus bei teikia ataskaitas.
6.2.6. Tiekėjas privalo turėti pagalbos tarnybos sistemą (Service Desk), prieinamą internetu, su vartotojo portalu. Portale Pirkėjas turi matyti visų registruotų užklausų, susijusių su teikiamomis Prekėmis, eigą ir būseną realiuoju laiku. Apie sutrikimus Pirkėjas gali pranešti:
•	vartotojo portale (internetu);
•	Tiekėjo nurodytu telefono numeriu;
•	elektroniniu paštu.
6.2.7. Tiekėjas turi užtikrinti nenutrūkstamą Pirkėjo darbą ir nereikalauti papildomo Pirkėjo darbuotojų įsitraukimo ar specialistų skyrimo  Prekėms valdyti organizacijoje. Įrangos taisymo darbus atlieka Tiekėjo specialistai.
6.2.8. Tiekėjas visą sutarties galiojimo laikotarpį teikia garantinę Prekių priežiūrą:
•	Spausdinimo programinės ir techninės įrangos bei jų priedų diegimo, sutrikimų ir klaidų šalinimas;
•	spausdintuvų programinės įrangos atnaujinimų (firmware) diegimas, jei reikia;
•	rekomendacijos ir konsultacijos dėl Prekių plėtros, optimizavimo bei funkcionalumo didinimo klausimais.
6.9. Tiekėjas privalo suteikti lygiavertę pakaitinę Prekę, kai gedimo ar sutrikimo neįmanoma pašalinti per nustatytą 24 darbo valandų terminą.
6.10. Tiekėjas privalo pakeisti sugedusią ar dažnai gendančią Prekę, kai per kalendorinį mėnesį tai pačiai prekei buvo užregistruoti daugiau nei 2 gedimo atvejai.

Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.

	6.3. Kokybinių kriterijų įgyvendinimo ir tikrinimo tvarka
	Netaikoma 

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 5 „Sutarties vykdymui pasitelkiami subtiekėjai ir (ar) specialistai“.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).

	8.2. Sutarties įvykdymo užtikrinimo galiojimo terminas
	Netaikoma

	8.3. Sutarties įvykdymo užtikrinimo pateikimas 
	Netaikoma

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento (arba nurodyti kitą skaičių) dydžio delspinigius nuo neapmokėtos sumos be PVM už kiekvieną vėlavimo dieną.  

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,1 procentų dydžio, bet ne mažiau kaip 30 Eur delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM, už kiekvieną tokį atvejį 
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 30 kalendorinių dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. 

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 10 (dešimt) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.


	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma 

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma

	9.10. Kitos netesybos
	Tiekėjas pagal pirmą Pirkėjo pareikalavimą nepateikia duomenų bei visų reikalingų paaiškinimų, kurie patvirtintų, kad Tiekėjas užtikrina jo darbuotojams saugias ir sveikatą bei orumą atitinkančias darbo sąlygas, moka sąžiningą ir darbo rinką atitinkantį darbo užmokestį, palaiko pakankamas ir veiksmingas valdymo sistemas, užtikrinančias aukščiau šiame Sutarties punkte nurodomas bei Sutarties Specialiųjų sąlygų 10.1.7. punkte įvardijamas nuostatas. Tiekėjui už kiekvieną reikalavimo pažeidimo atvejį bus taikoma 200 Eur (dviejų šimtų eurų, 00 euro ct) bauda.

	10. ESMINĖS SUTARTIES SĄLYGOS

	10.1. Esminės Sutarties sąlygos
	10.1.1. Prekių teikimo termino įvardinto šios Sutarties specialiųjų sąlygų 4.1. punkte pažeidimas;
10.1.2. jeigu Tiekėjas nepagrįstai siekia padidinti Sutarties kainą, išskyrus Sutartyje nurodytais Sutarties kainų peržiūros ir VPĮ nustatytais atvejais, ir nevykdo prisiimtų įsipareigojimų už Sutartyje nustatytą Sutarties kainą;
10.1.3. Tiekėjas pažeidžia darbuotojų (specialistų), vykdančių Sutartį, pakeitimo tvarką arba nepakeičia darbuotojų (specialistų) Užsakovo reikalavimu;
10.1.4. Sąlygos, kurios esminėmis nurodytos (įvardintos) šioje Sutartyje;
10.1.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
10.1.6. paaiškėjo Viešųjų pirkimų įstatymo 45 straipsnio 21 dalyje nurodytos aplinkybės;
10.1.7. Pirkėjo patvirtinto ir adresu: https://turtas.lt/wp-content/uploads/2021/11/turto-banko-etikos-kodeksas.pdf skelbiamo „Etikos kodekso“ nuostatų, susijusių su sukčiavimu, kyšininkavimu, papirkimu, prekybos poveikiu, pinigų plovimu, piktnaudžiavimu ir (ar) kitų formų korupcijos, dovanų ar kitokių materialinių ir nematerialinių naudų, kurios gali paveikti sprendimų priėmimą gavimu ir davimu ar kitų neleistinų, konkurenciją ribojančių veiksmų ir (ar) veikų atlikimas ir (ar) vykdymas.
10.1.8. Tiekėjas pažeidžia Prekių teikimo terminus ir dėl Prekių ir ar jų dalies teikimo vėlavimo Paslaugos tampa nebereikalingos;

	10.2. Dideli arba nuolatiniai esminės Sutarties sąlygos vykdymo trūkumai
	10.2.1. Sutarties specialiųjų sąlygų 10.1.2. papunkčio atveju dideliu ar nuolatiniu esminės Sutarties sąlygos vykdymo trūkumu laikomas Tiekėjo uždelsimas, trunkantis daugiau nei 5 darbo dienas, tiekti Prekes nustatytais terminais.
10.2.2. Sutarties specialiųjų sąlygų 10.1.2. papunkčio atveju nepriklausomai nuo nepagrįstai siekiamos padidinti Sutarties kainos, išskyrus Sutartyje nurodytais Sutarties kainų peržiūros ir VPĮ nustatytais atvejais;
10.2.3. Sutarties 10.1.3. papunkčio atveju Tiekėjas pažeidžia darbuotojų (specialistų), vykdančių Sutartį, pakeitimo tvarką du kartus per Sutarties galiojimo laikotarpį arba nepakeičia darbuotojų (specialistų) Pirkėjo reikalavimu per protingą terminą
10.2.4 Sutarties 10.1.5-10.1.8. papunkčių atveju nustatomas bent vienas pažeidimo faktas per Sutarties galiojimo laikotarpį.

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo.
Prekių teikimo terminas – 36 (trisdešimt šeši) mėnesiai nuo Sutarties įsigaliojimo arba iki bus nupirkta Prekių už Sutarties 5.2. punkte nurodytą sumą, priklausomai nuo to, kuri iš jų įvyks anksčiau.

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	12.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.
12.1.2. Pirkėjas turi teisę vienašališkai nutraukti sutartį įspėjęs tiekėją prieš 15 (penkiolika) kalendorinių dienų jei:
12.1.2.1. Tiekėjas nesuteikia visų Paslaugų ar jų dalies per Sutartyje nurodytą terminą ir bendras šio Sutarties pažeidimo terminas tęsiasi ilgiau, kaip 10 (dešimt) kalendoriniu dienų; 
12.1.2.2. paaiškėjo, kad Tiekėjas, su kuriuo sudaryta Sutartis, turėjo būti pašalintas iš pirkimo procedūros pagal VPĮ 46 straipsnio 1 dalį; 
12.1.2.3. paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
12.1.2.4. Tiekėjas pažeidžia Sutarties sąlygas, kurios yra laikomos esminėmis ir (ar) padaro esminį Sutarties, kaip jis apibrėžtas šioje Sutartyje, pažeidimą;
12.1.2.5. Tiekėjas du kartus pažeidžia darbuotojų (specialistų), vykdančių Sutartį, pakeitimo tvarką arba nepakeičia darbuotojų (specialistų) Pirkėjo reikalavimu;
12.1.2.6. paaiškėjo VPĮ 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės
12.1.2.7. Tiekėjas pažeidžia subteikėjo (-ų) keitimo ir naujo pasitelkimo tvarką ir sąlygas;
12.1.2.8. Tiekėjas iš esmės pažeidžia Sutarties bendrųjų sąlygų 13-14 skyrius (Konfidencialumas ir asmens duomenų apsauga) sąlygas.
12.1.3. Pirkėjas turi teisę vienašališkai nutraukti Sutartį nesant Tiekėjo kaltės ir nenurodydamas jokių priežasčių apie tai raštu informuodamas Tiekėją prieš 30 (trisdešimt) kalendorinių dienų apie tokį Sutarties nutraukimą. Šalys susitaria, kad toks vienašalis sutarties nutraukimas nesukelia Pirkėjui prievolės atlyginti Tiekėjui bet kokias dėl tokio nutraukimo patirtas išlaidas.

	12.2. Esminiai Sutarties pažeidimai

	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
12.2.2. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes daugiau nei (įrašyti terminą) Sutartyje nustatytas Prekių pristatymo terminas;
12.2.3. jeigu Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.4. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
12.2.5. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;
12.2.6. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.7. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
12.2.8. Tiekėjas 2 (du) kartus pažeidžia esminę Sutarties sąlygą.

	13. APLINKOSAUGINIAI IR SOCIALINIAI KRITERIJAI 

	13.1. Aplinkosauginių kriterijų nustatymo teisinis pagrindas
	Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1. ir 4.2 papunkčiais, kurie įvardyti Techninėje specifikacijoje.
Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.

	13.2.  Su perkamomis Prekėmis susiję socialiniai kriterijai
	Netaikoma

	14. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	14.1. 
	Šalys susitaria pakeisti Sutarties Bendrųjų sąlygų 14.2 ir 16.4.  papunkčius ir išdėstyti juos taip: 
12.2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti susitarimą dėl duomenų tvarkymo (Sutarties Priedas Nr. 6), kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises. Tiekėjo (Partnerio) darbuotojai, kurie turės prieigą prie Pirkėjo asmens duomenų ir konfidencialios informacijos pateiks pasirašytus pasižadėjimas saugoti konfidencialią informaciją (Sutarties Priedas Nr. 7).
16.4. Tiekėjas, jo pasitelkiami subtiekėjai ir kiti ūkio subjektai, kurių pajėgumais Tiekėjas remiasi (jei pasitelkiami ir (ar) remiamasi) įsipareigoja vykdant Sutartį susipažinti ir laikytis Pirkėjo patvirtinto „Etikos kodekso“ skelbiamo adresu: https://turtas.lt/wp-content/uploads/2021/11/turto-banko-etikos-kodeksas.pdf (toliau - Pirkėjo Etikos kodeksas), savo veikloje būti įgyvendinę minimalius informacijos saugos reikalavimus įvardytus sutarties priede Nr. 8, taip pat laikytis aplinkos apsaugos, socialinės ir darbo teisės įpareigojimų, nustatytų Sutartyje (įskaitant Pirkėjo Etikos kodeksą), Europos Sąjungos ir nacionalinėje teisėje, kolektyvinėse sutartyse ir Etikos kodekso priede nurodytose tarptautinėse konvencijose.


	14.2.
	Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:
12.3.5. Tiekėjas vėliau nei iki sekančio mėnesio 5 (penktos) dienos, pateikti PVM sąskaitą-faktūrą per SABIS. Tuo atveju, jeigu Tiekėjas pateikia PVM sąskaitą faktūrą pavėluotai arba joje nėra nurodytas Sutarties numeris, Pirkėjas PVM sąskaitą faktūrą turi teisę apmokėti kartu su sekančio mėnesio mokėjimu, bet ne vėliau kaip per 60 kalendorinių dienų nuo PVM sąskaitos faktūros gavimo dienos.
12.3.6. Jei bet kuriuo Sutarties vykdymo metu Pirkėjas sumokėjo Tiekėjui už tiektinas Prekes daugiau, nei turėjo sumokėti pagal Sutartį, Tiekėjas pastebėjęs tai ir (ar) gavęs pirmą rašytinį pareikalavimą iš Pirkėjo, šią permoką nedelsiant, tačiau visais atvejais ne vėliau, nei per 3 (tris) darbo dienas privalo grąžinti Pirkėjui. Alternatyviai, Tiekėjas sutaręs su Pirkėju, gali išrašyti kreditinę sąskaitą faktūrą permokėtai sumai, o Pirkėjas turi teisę šią sumą įskaityti (atimti) iš būsimų mokėjimų už Tiekėjo teikiamas Prekes pagal šią Sutartį, kol permokėta suma bus visiškai padengta. 
12.3.7. Pirkėjas neįsipareigoja nupirkti viso Sutartyje numatyto Prekių kiekio bei sumokėti visos Sutarties Specialiųjų sąlygų 5.2 punkte nurodytos kainos. Galutinė faktinė Sutarties kaina bus apskaičiuojama pagal faktiškai Tiekėjo suteiktų ir Pirkėjo gautų Paslaugų kiekį.

	14.3.
	Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: 
15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Prekių perdavimo–priėmimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Prekių pobūdžio ar (ir) Prekių gamintojo išimtinių teisių, patentų ir kt.

	14.5.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Tiekėjo pasiūlymas

	15.3. Priedas Nr. 3
	Bendrosios paslaugų pirkimo-pardavimo sutarties sąlygos (viešai skelbiamos interneto adresu: https://www.e-tar.lt/portal/lt/legalAct/383cf990c70811eea5a28c81c82193a8/asr .

	15.4. Priedas Nr. 4
	Valstybės įmonės Turto banko etikos kodeksas (viešai skelbiamas interneto adresu: https://turtas.lt/wp-content/uploads/2021/11/turto-banko-etikos-kodeksas.pdf ).

	15.5. Priedas Nr. 5
	Sutarties vykdymui pasitelkiamų subtiekėjų ir (ar) specialistų sąrašas: (Jei Sutarties vykdymui subtiekėjai ir (ar) specialistai nepasitelkiami nurodoma: Nepasitelkiami). 

	15.6. Priedas Nr. 6
	Asmens duomenų tvarkymo sutartis

	15.7. Priedas Nr. 7
	Tiekėjo (Partnerio) darbuotojo pasižadėjimas saugoti konfidencialią informaciją

	15.7. Priedas Nr. 8
	Valstybės įmonės Turto banko minimalūs Informacijos saugos reikalavimai paslaugų teikimui

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)

